Bevezetés a numerikus módszerekbe
Gépész BSc hallgatók részére
Tantárgykód: GEMAK631B
Heti óraszám: 2e+1gy
A tárgy jegyzője: Dr. Jeney András egyetemi docens

A tárgy lezárása: aláírás és gyakorlati jegy

A félév elismerésének feltételei: Az előadások és a gyakorlatok rendszeres látogatása, valamint a félév során egy zárthelyi legalább elégséges szintű megírása.
Az aláírást véglegesen megtagadjuk azon hallgatótól, aki 
                 hétnél több gyakorlatról hiányzik vagy
                 sem a rendes sem a pótzárthelyit nem írja meg.
A zárthelyi időpontja: a szorgalmi időszak utolsó előtti hete
                 időtartama: 70 perc
                 értékelése: az elégségeshez 33% szükséges.
Sikertelen zárthelyi esetén az utolsó héten pótzárthelyit írhat a hallgató. A pótzárthelyi időtartama és értékelése a rendes zárthelyiével megegyezik.

A gyakorlati jegy sikeres rendes zárthelyi esetén a zárthelyi osztályzata, sikertelen rendes zárthelyi esetén a rendes és az esetleges pótzárthelyi osztályzatának kerekített számtani átlaga.

Irodalom

Galántai Aurél - Jeney András: Numerikus módszerek, Miskolci Egyetemi Kiadó, Miskolc 2005 (a korábbi kiadások is használhatók).

Dr. Jeney András: Bevezetés a numerikus módszerekbe, Elektronikus jegyzet, http://www.gepesz.uni-miskolc.hu/hefop/index.php?fajl=jegyzett&tsz=mak&intz=gek&kr=me&SID

                                                                                     Jeney András sk.